משמר פראובראז'נסקי

ממוזער| מוסורגסקי הצעיר הצנוע כצוער בגדוד פראובראז'נסקי של המשמר הקיסרי.
רגימנט משמר פראובראז'נסקי (ברוסית: Преображенский лейб-гвардии полк) היה אחד מרגימנטי המשמר העתיקים ומיחידות העילית של הצבא הרוסי הקיסרי. יחד עם רגימנט סמיונובסקי שימש רגימנט פראובראז'נסקי גם כיחידת ז'נדרמריה עבור הלשכה החשאית הממלכתית (המשטרה החשאית) במאה ה-18, בראשות הנסיך פיודור רומודנובסקי.

 היסטוריה 
המשמר הוקם על ידי פיוטר הגדול בסוף המאה ה-17 כחלק מ"צבא שעשוע" שלו, במהלך משחקיו הצבאיים בכפר פרובראז'נסקוי (בימינו מחוז במוסקבה ומכאן שמו). רגימנט פראובראז'נסקי בלט במיוחד במהלך מלחמת הצפון הגדולה (1700–1721), המלחמה הפטריוטית של 1812 ובמלחמת רוסיה-טורקיה בשנים 1877–1878. כיחידת שומרי ראש של יקטרינה הגדולה, שהיו גם מתומכיה העיקריים בהפיכה שלה נגד בעלה פיוטר השלישי, הוכרז רגימנט זה כמשמר גבוה במיוחד בסדר בכירותו הצבאית החל מ-14 ביולי 1762.

במאות ה-18 וה-19 היו קציני הרגימנט צעירים אריסטוקרטים רוסים והמינוי לחייל במשמר נחשב כהוכחה לנאמנות לממשלה ולצאר. בין קציני המשמר הידועים היה המלחין הרוסי מודסט מוסורגסקי.BBC Radio 3. Composer of the Week, broadcast 26 October 2009

לאחר 1874 חיילים בשירות חובה התקבלו לרגימנט פרובראז'נסקי, רק עם התחייבות לשרת במשך שלוש שנים לפחות בשירות סדיר ולפחות חמש עשרה שנים בחיל המילואים.David Woodward, page 74 "Armies of the World 1854-1914", publisher G. P. Putman's Sons New York, SBN: 399-12252-4 החיילים שנבחרו הצטיינו בגובהם ובשיערם הבהיר (על מנת להעניק מראה סטנדרטי במצעדים ובטקסים).Patrick de Gmeline, page 26 "La Garde Imperiale Russe 1896-1914", publisher Charles-Lavauzelle Paris 1986

למרות התיעוד שלו כמשמר נאמן, חיילים מגדוד א' של הרגימנט השתתפו במרד ביוני 1906, בתקופה של אי שקט כללי באימפריה הרוסית. המרד דוכא במהירות ו-190 מחיילי המשמר נידונו לעונשים שונים (החיילים נשלחו לשרת בגדודי עונשין).Patrick de Gmeline, pages 334-336 "La Garde Imperiale Russe 1896-1914", publisher Charles-Lavauzelle Paris 1986. 
עם פרוץ מלחמת העולם הראשונה נשלח הרגימנט להילחם בחזית. בפטרוגרד נשארה רק יחידת אימון והדרכה של הרגימנט, כדי לקלוט ולהכשיר מגויסים חדשים. רגימנט נטל חלק בקרבות הבאים: קרב גליציה, הקרב על הוויסלה, הקרב השני על האגמים המזוריים, מתקפת ברוסילוב ומתקפת קרנסקי. 

חלק מחיילי הרגימנט נטלו חלק פעיל באירועי מהפכת פברואר. רגימנט הפסיק להתקיים כיחידה צבאית מאורגנת ומסודרת בדצמבר 1917. הוא פורק באופן רשמי ב-20 במאי 1918. במהלך מלחמת האזרחים ברוסיה הקימו קציני הרגימנט גדוד פריאוברז'נסקי במסגרת הצבא הלבן. 

בשנת 2013 המשמר שוחזר והוקם מחדש כיחידת משמר של הצבא הרוסי בשם "רגימנט המשמר פראובראז'נסקי" מס' 154 במסגרת משמר הקרמלין.
 דגל 
דגל הרגימנט היה בצבעי עיטור גיאורגי הקדוש.Patrick de Gmeline, page 25 "La Garde Imperiale Imperiale Russe 1896-1914", publisher Charles-Lavauzelle Paris 1986 הצבע ניתן לרגימנט במטרה לחגוג את פועלם, כרגימנט טקסי נאמן למשטר.

 מדים 
שמאל|ממוזער|צריפי פראובראז'נסקי בסנקט פטרבורג.
לאורך כל תולדותיו, הרגימנט לבש את המדים הסטנדרטיים של חיל הרגלים של המשמר הקיסרי, אשר בשנים 1683 עד 1914 היה בעיקר בצבע ירוק כהה (בסופו של דבר בגוון שחור). ההבדל העיקרי היה צבע המכפלת האדום עם שוליים לבנים, בתוספת מונוגרמה של הצאר על רצועות הכתפיים של החיילים והקצינים.

 מארש פראובראז'נסקי 
שמאל|ממוזער|283x283 פיקסלים| מארש פראובראז'נסקי של פיוטר הגדול, 1911.
מארש משמר פראובראז'נסקי (ברוסית: Марш Лейб-гвардии Преображенского полка) הוא אחד המארשים הצבאיים הרוסים המפורסמים ביותר."История марша Лейб-Гвардии Преображенского полка", reprinted from the article Агафонов Н., Петров Ф. "Марш лейб-гвардии Преображенского полка", Оркестр, 2007 הוא שימש כהמנון לא רשמי בתקופת הקיסרות. המארש משמש בימינו במצעד יום הניצחון השנתי אך גם כאחד מהמנוני משמר הקרמלין והגדוד המודרני רגימנט משמר פראובראז'נסקי ה-154.

לפני מלחמת העולם הראשונה המארש שימש כמארש בכמה יחידות צבאיות בפרוסיה. מאז 1964 היא שימשה כמארש איטי של הנחתים המלכותיים הבריטיים.
מפקדי הרגימנט המפורסמים
 כריסטופור מיניך, פיקד בשנים: 1740 - 1741
 אלכסיי אורלוב, פיקד בשנים: 1767 - 1774
 גריגורי פוטיומקין, פיקד בשנים: 1774 - 1783
 אלכסיי ארקצ'ייב, פיקד בשנים: 1797 - 1798
 פטר, דוכס אולדנבורג, פיקד בשנים: 1832 - 1833
 אלכסנדר,דוכס אולדנבורג,פיקד בשנים: 1870 - 1876
 סרגיי אלכסנדרוביץ',פיקד בשנים: 1887 - 1891
 קונסטנטין קונסטנטינוביץ',פיקד בשנים: 1891 - 1900
 אלכסנדר קוטפוב, פיקד ב-1917.
 אישים מפורסמים ששירתו ברגימנט פראוברז'נסקי 
 אלכסנדר מנשיקוב 
 אברם פטרוביץ' גניבעל 
 מודסט מוסורגסקי 
 גברייל דרז'אבין
 פיוטר רומיאנצב
 פאבל ציציאנוב
 איוואן פסקביץ'

 ראו גם 
 רגימנט משמר פראובראז'נסקי ה-154
 מארש גדוד פראוברז'נסקי

 קישורים חיצוניים 

 היסטוריה של רגימנט פראובראז'נסקי 
 מארש פראובראז'נסקי - המנון הרגימנט

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:1687
קטגוריה:הכוחות המזוינים של האימפריה הרוסית
קטגוריה:ארגוני אבטחת אישים
קטגוריה:יחידות רגלים
קטגוריה:רגימנטים